Vanjaar se mooiste matriekrok gesoek | Netwerk24
Vanjaar se mooiste matriekrok gesoek
Die topplekke in verlede jaar se Matriekrok van die Jaar-kompetisie is beklee deur, van links, Annique Bornman en Bianca Bezuidenhout (gesamentlik derde), Anja Wessels (tweede) en Amber de Jager (eerste).Foto: Lientjie Mentz
Meisies wat vanjaar ’n matriekafskeidgeselligheid bywoon, kan hul rok vir die Loch Logan-waterfront en Bloemnuusse Matriekrok van die Jaar-kompetisie inskryf.
Die rok kan deur enig­iemand gemaak wees.
Al die inskrywings sal op Bloemnuusse Facebook-blad en Instagram-profiel, asook die Loch Logan-waterfront se Instagram-profiel, vertoon word.
Meisies kan gehalte-foto’s van groter as 500 KB van hulself in die rok na lientjie.­mentz@media24.com stuur.
Die sluitingsdatum vir die kompetisie is Maandag 15 Oktober.
Die finaliste sal op Donderdag 18 Oktober in Bloemnuus aangekondig word.
Hulle sal ook as deel van die Rosefees op 20 Oktober hul rokke by die Loch Logan-waterfront kan vertoon, waarna die wenners aangekondig sal word.
Skakel 051-448-3607 of stuur e-pos na marketing@­lochlogan.co.za.